Anđelko Igrec

**Anđelko Igrec** (Heidelberg, 1968.) je hrvatski skladatelj, dirigent, katedralni orguljaš i voditelj Ureda za crkvenu glazbu Varaždinske biskupije.

## Biografija

Anđelko Igrec rođen je 1968. godine u Heidelbergu, osnovnu školu pohađao je u Prelogu (Međimurje), a gimnaziju, te studij filozofije i teologije u Zagrebu. Nakon školovanja u Hrvatskoj, završio je Studij orgulja i improvizacije u klasi prof. Hansa Haselböcka na Sveučilištu za glazbu u Beču, te na istom sveučilištu crkvenu kompoziciju u klasi prof. Wolfganga Sausenga, te kompoziciju u klasi prof. Klausa P. Sattlera.

Živi i djeluje u Varaždinu kao orguljaš i zborovođa katedralnog zbora "Chorus Angelicus" varaždinske katedrale. Član je Hrvatskog društva skladatelja i Hrvatskog društva crkvenih glazbenika. Voditelj je Ureda za crkvenu glazbu Varaždinske biskupije. Predaje na Institutu za crkvenu glazbu "Albe Vidaković" Sveučilišta u Zagrebu. Na Orguljaškoj ljetnoj školi u Šibeniku voditelj je klase za improvizaciju i gregorijaniku. Glazbeni je urednik časopisa za duhovnu glazbu "Sveta Cecilija" i mjesečnika crkvenih glazbenika "Naviještati glazbom". Orguljaške koncerte održavao je diljem Hrvatske, kao i u susjednim zemljama. Za skladateljski i orguljaški rad primio je više priznanja i nagrada.

## Skladateljski rad

Anđelko Igrec do sada je objavio 70-ak djela orkestralne, komorne, scenske i filmske, te vokalne i vokalno-instrumentalne glazbe. U skladateljskom radu najveće nadahnuće nalazi u Svetom pismu, odnosno biblijskim motivima.

### Nagrade

Dobitnik je više nagrada i priznaja od kojih su najznačajnije:
* Nagrada za kompoziciju Arno-Patscheider za pučku misu s orguljama (Austrija, 1994.)
* Nagrada Ministarstva kulture Republike Hrvatske za skladbu "Adoro te" za ženski zbor (2001.)
* Nagrada "Jurica Murai" Varaždinskih baroknih večeri za solističku izvedbu (2002.)
* Nagrada Ministarstva kulture Republike Hrvatske za skladbu "Tri misna stavka" za kantora, zbor, puk i orgulje (2003.)
* Nagrada Pasionske baštine za skladbu "Pasionske slike" za zbor i simfonijski orkestar (2003.)
* Nagrada Josip Štolcer Slavenski za oratorij "Pashalne slike" (2008.)
* Nagrada "Porin" u kategoriji Najbolji autorski album, za album "Kyrie" (2010.)

### Značajnija djela
* Adoro te
* Aklamacija prije Evanđelja
* Amen, vjerujem
* Bečka misa  
* Duša mi čezne
* Improvizacija na psalam 135, Ispovidite se
* Kako je dobro (Ps 133, 1-2)
* Kantata "Maranatha - Dođi, Gospodine"
* Kraljevski psalmi
* Kriste, ti si moj život
* Kyrie - litanije 
* Liturgijska suita za violinu i glasovir 	  
* Molitva za hrvatski kruh
* Morgenstern - misa
* Morgensterntoccata
* Munchiana
* Njegov smo narod i ovce paše njegove
* O admirabile commercium
* Pashalne slike - oratorij za sole, dječji zbor, mješoviti zbor i simfonijski orkestar
* Stabat mater
* Stabat mater (za alt i gudački kvartet)
* Studie fur großes Orchester
* Suita Vigilica
* Tebi se, Gospodine, utječem
* Tria cantica
* The Wandering jews

## Povezano
* Orgulje varaždinske katedrale
* Liturgijska glazba
* Oratorij

## Izvori

## Vanjske veze
* Hrvatsko društvo skladatelja
* HDCG - Hrvatsko društvo crkvenih glazbenika
* Crkvena glazba u Varaždinskoj biskupiji 
* Tjedan crkvene glazbe 2003. 
* Anđelko Igrec dobitnik nagrade "Josip Štolcer Slavenski"
* Izbor tema iz oratorija: Pashalne slike mo. Anđelka Igreca